નવી દિલ્હી : એક અભ્યાસ અનુસાર ભારતમાં આશરે 35 ટકા મુખ્યમંત્રીઓ પર ગુનાહિત કેસ દાખલ છે અને 81 ટકા મુખ્યમંત્રીઓ કરોડપતિ છે. રાજનીતિક દળો પર નજર રાખનાર સંગઠન એસોસિએશન ફોર ડેમોક્રેટિડ રિફોર્મ્સ (એડીઆર)નાં નેશનલ ઇલેક્શન વોચ(ન્યૂ) સાથે મળીને કરાયેલા એક અભ્યાસમાં આ વાત સામે આવી હતી. બંન્ને સંગઠનોએ સમગ્ર દેશમાં રહેલા વિવિધ રાજ્યોનાં અને કેન્દ્ર શાસિત પ્રદેશોની વિધાનસભા ચૂંટણી દરમિયાન હાલનાં મુખ્યમંત્રીઓ દ્વારા સ્વયં દાખલ કરાયેલા હલફનામાઓનો અભ્યાસ કરીને આ નિષ્કર્ષ કાઢ્યો છે.